El Guanajuato el ze un stato del Mèsego situà inte ła parte sentrałe del paeze. El confina verso nord co i stati de Zacatecas e San Luis Potosí, verso òvest col stato de Jalisco, verso est col stato de Querétaro e verso sud col stato de Michoacán. La so capitałe ła ze ła sità de Guanajuato. Zeografegamente el se divide in tre rejon separae da ła Sierra de Guanajuato. La rejon verso nord de ła Sirera ła ze dizesta Llanos del Norte e ła ze na àrea àrida, pianejante e rocioza. L'àrea de ła Sierra ła ze montagnoza co altipiani desfrutai par l'arlevamento e ła rejon dizesta del Bajío, che ła ze formada da ła pianura ponesta verso sud de ła Sierra de Guanajuà caraterizada da l'agricultura estensiva e da precipitasion racuanto erlevae. Guanajuà el ze sta uno dei primi teritori cołonizai dai spagnołi, inte el 1520, atraesti da łe riche miniere de arzento che oncora oncó łe ze intrà łe pì produtive inte el liveło mondiałe. Inte el Stato se połe catarghe anca jasimenti de stagno, oro, rame, pionbo, mercùrio, e òpałe.